BSC-LT/ACAData huggingface dataset:
[ca] L'aproximació a l'ofici de fuster i la seva evolució com a art mecànica ha estat sempre realitzada en funció de l'artefacte resultant i bàsicament cenyint-se en la construcció de mobiliari. L'atenció per l'evolució estilística del mobiliari ha relegat a un segon terme l'interès per l'entramat d'accions i circumstàncies que configuraven l'activitat laboral en el món de les fusteries, tot menyspreant, fins i tot, l'apropament a unes altres produccions i activitats afins a dit ofici. En el present article, hi proposem una panoràmica que abordi la complexitat de la fusteria al llarg del segle XVIII a Barcelona, mostrant-ne i defensant-ne facetes fins ara poc conegudes. Es tracta de marcar un mapa que ens apropi a la diversitat de tallers existents, tot desgranant-ne els aspectes particulars més rellevants: la formació dels mestres fusters, la producció o fins i tot els plets amb altres gremis. I és en aquesta realitat on pretenem emmarcar i donar a conèixer per primera vegada el disseny de mobles emprats en l'agençament dels interiors benestants barcelonins. Ho farem a partir de l'anàlisi de les traces inèdites incloses, com a prova per intentar establir les competències professionals de cada un, en el llarg i destacat plet civil entre fusters i escultors que va tenir lloc a les darreries del segle XVIII.

[en] Discussions of the carpenter's trade and its evolution as a mechanical art have always revolved around the resulting artefact, centring, basically, on the construction of furniture. This emphasis on the stylistic evolution of furniture has relegated as a secondary consideration all interest in the weave of actions and circumstances that characterised working activity in the world of carpentry, to the point, even of eschewing all study of other activities and products with affinities to the trade. This article proposes a more general overview of the complexities of the carpentry trade in Barcelona in the 18th century, providing details about little-known aspects. The aim is to draw a map on which appear all the different workshops that existed in those times, whilst focusing on certain particularly important questions: how master carpenters were trained, what was produced and even disputes with other guilds. And it is within this framework, for the first time, that we seek to discuss the design of furniture used to decorate the homes of wealthy Barcelona families. Our analysis will be based on drawings of this furniture, seen here for the first time, in order to establish the professional fields of all those involved in the long, resounding civil dispute that took place between carpenters and sculptors towards the end of the 18th century.
[ca] Incerta glòria de Joan Sales és una reconeguda obra mestra de la literatura del segle XX. El 1991 fou traduida a l'anglès per David Rosenthal, un notable traductor del català. Aquest article aprofundeix en les raons per les quals la traducció de Rosenthal mai no trobà un editor important.

[en] Joan Sales's novel Incerta glòria [Uncertain Glory] is an acknowledged masterpiece of XXth century literature. In 1991 it was translated into English by David Rosenthal, a well-known translator of Catalan fiction. This paper delves into the reasons why the Rosenthal translation never found its way into the hands of a major publisher.
[ca] Aquest article se centra a analitzar la participació política dels estrangers establerts a Galícia a través del teixit associatiu immigrant. Es considera que la participació social en entitats creades per immigrants és sinònim d'integració social i afavoreix la participació política. Aquesta participació política es divideix en dos components: el dret d'accés a la presa de decisions i la participació efectiva, entesa com els contactes, les pràctiques associatives i les relacions amb actors socials i polítics.Partim d'una metodologia mixta que combina l'explotació de dades d'un qüestionari amb l'anàlisi d'entrevistes qualitatives. A partir del Qüestionari a Associacions d'Immigrants a Galícia, obtenim dades quantitatives de 32 associacions d'immigrants sobre les activitats i les seves relacions de tipus institucional i polític. Les 43 entrevistes semiestructurades a líders associatius, representants institucionals i entitats del tercer sector ens possibilitaran que aprofundim en els discursos que sostenen la seva actuació i la seva posició ideològica.Els principals resultats ens assenyalen una participació política de les entitats d'estrangers circumscrita a l'àmbit municipal. L'existència de mecanismes formals permet la seva articulació com a actors socials però amb escassa incidència política, la qual cosa es pot traduir en un baix contacte amb entitats polítiques i socials. Quan aquest contacte es produeix, està més dirigit a solucionar necessitats derivades de la vulnerabilitat social que no pas a resoldre demandes típiques d'un procés d'assentament consolidat.

[en] This article examines foreigners' political participation in Galicia through migrant associations. It considers that social participation in organizations promoted by migrants implies social integration and favors political involvement. This political participation is divided into two elements: the right of access to decision making and effective participation, which is understood as contacts, associative practices and relationships with social and political actors. A mixed methodology is used combining data drawn from a questionnaire and the analysis of qualitative interviews. From the questionnaire administered to immigrant organizations in Galicia, we obtained quantitative data on the activities and institutional and political relations of 32 immigrant associations. The 43 semi-structured interviews of association leaders, institutional representatives and third sector entities allows us to look deeper into the discourses that support their actions and their ideological-political position. The main results point to a political participation of foreigners' organizations circumscribed to the local sphere, as well as to the existence of formal mechanisms that allow their consideration as social actors but with scarce political incidence characterized by little contact with political and social entities. When this occurs, it is more aimed at solving needs derived from social vulnerability rather than the typical demands of a consolidated settlement process.
[ca] L'àmbit científic-acadèmic i l'organització dels grups de recerca s'han transformat i complicat profundament, la qual cosa ha portat a investigadors i investigadores a experimentar tensions i contradiccions en termes d'interdependència/autonomia i verticalitat/horitzontalitat. En aquest article abordem com el personal científic gestiona aquestes tensions a través d'una anàlisi discursiva d'entrevistes semiestructurades a integrants de grups de recerca espanyols d'"alt rendiment" de diferents disciplines i rangs, combinades amb observacions etnogràfiques. Ens centrem en com s'enuncia el subjecte, individual i col·lectiu, estudiant l'ús de pronoms i altres termes que representen el grup. Proposem que, malgrat una vocació col·laborativa, el grup es concep com el marc on hi ha individus que treballen autònomament i, ocasionalment, conflueixen. Factors com les trajectòries professionals i la posició de membres en l'equip, la diversitat d'edats i l'organització espacial dels grups condicionen la inclinació expressiva a formes més o menys col·lectives de col·laboració.

[en] The scientific-academic field and the organization of research groups have been deeply transformed and made more complex, leading researchers to experience tensions and contradictions in terms of interdependence/autonomy and verticality/horizontality. In this article we address how scientists manage these tensions, through a discursive analysis of semi-structured interviews with members of high-performance Spanish research groups from different disciplines and levels, combined with ethnographic observations. We focus on how the subject of work, both individual and collective, is articulated, studying the use of pronouns and other terms that represent the group. We argue that, despite its collaborative nature, the group is considered as a framework in which individuals work independently and, occasionally, converge. Factors such as the professional trajectories and position of members in the team, age difference and the spatial organization of the groups affect the expressive attachment to more or less collective forms of collaboration.
[ca] Aquest Treball de Fi de Grau experimenta, a partir d'un curtmetratge, les emocions per les quals passa una persona durant el transcurs de la seva vida, des de la infantesa fins a la maduresa i l'adultesa com a etapes més reflexives. De forma visual i narrativa em centro en els diferents processos de salut mental. Les entrevistades reclamen la falta d'eines que se'ns ofereixen per fer front a un món laboral precaritzat. El vermell, el taronja, el blau i el verd són els colors protagonistes que es relacionen amb les emocions, molts cops indistingibles.

[en] This Final Degree Project experiences, from a short film, the emotions that a person goes through during their life, from childhood to maturity and adulthood as more reflective stages. In a visual and narrative way, I focus on the different mental health processes. The interviewees claim the lack of tools offered to us to deal with a precarious world of work. Red, orange, blue and green are the main colors that relate to emotions, often indistinguishable.
[ca] El present article explora la construcció de gènere durant el primer franquisme a través de l'activitat del cant en àmbit local, analitzant la correspondència entre els models normatius de gènere imposats per la dictadura i la pràctica musical cantada d'homes i dones en la quotidianitat. El text descriu i argumenta els canvis observats en els arquetips femení i masculí durant els anys quaranta i cinquanta, posant l'èmfasi en la visibilitat associada a aquest procés.

[en] This paper explores the gender construction during Franco's dictatorship through the singing activity in local area. We analyze the correspondence between singing and gender normative models, imposed by the regime, in inhabitants' daily life. We describe the changes in the male and female archetypes on forties and fifties, with particular emphasis on the visibility associated.
[ca] L'article presenta els principals resultats de la recerca que analitza la realitat política i educativa des d'una perspectiva sistèmica de l'educació. Parteix de la revisió de la legislació educativa, les propostes educatives de les formacions polítiques que van obtenir representació parlamentària als comicis electorals del 27 de setembre de 2015, les contribucions dels moviments socials i les aportacions d'experts, per a delimitar unes idees-eix que orientarien el paper de l'educació, l'Administració educativa, la inspecció educativa i el finançament de l'educació en un sistema educatiu propi a Catalunya. Juntament amb la revisió legislativa i l'anàlisi de documents, s'han portat a terme dos grups de discussió amb la participació de diferents agents i protagonistes de la comunitat educativa. Els principals resultats obtinguts permeten concloure, entre altres qüestions, la necessitat de revisar el paper de l'educació a la nostra societat i la seva Administració, superant les disfuncions que actualment s'observen i que dificulten l'assoliment dels reptes plantejats.

[en] This article presents the main results of the research which analyzes the political and educational reality from a systemic perspective of education. The starting points of this study are the review of educational legislation, the educational proposals of the political parties that won parliamentary representation in the elections of 27 September 2015, the contributions of social movements and the contributions of experts, from which we delimit the fundamental ideas that should orient the role of education, educational administration, educational inspection and financing of education in a systemic perspective of education in Catalonia. Together with a legislative review and a document analysis, we have studied two focus groups with the participation of different actors and protagonists of the educational community. The main results obtained allow us to conclude, among other things, that there is a need to review the role of education in our society and its Public Administration in order to overcome the dysfunctions observed, which currently hinder the meeting of challenges.
[ca] Anàlisi de la influència dels paràmetres de separació entre aeronaus no tripulades en l'espai aeri de Barcelona mitjançant eines de simulació per ordinador. En un context d'entrega de paqueteria mitjançant aquest tipus d'aeronaus dins l'àrea metropolitana de Barcelona i amb la utilització d'eines per evitar conflictes de manera estratègica.

[en] Analysis of the influence of the parameters of separation among unmanned aircraft at Barcelona's airspace by means of tools of simulation for computer. At a context of delivery of packages by means of this type of aircraft in Barcelona's metropolitan area and with the utilisation of tools to eschew conflicts of strategic mode.
[ca] El present treball té per objecte d'estudi les emissores de ràdio municipals de Premià de Dalt i Premià de Mar, al Maresme. El treball s'estructura en dos grans blocs: el primer, l'anàlisi de la situació en data 2014 de les emissores de ràdio a partir de la seva evolució des del començament de la crisi econòmica que afecta el país. El segon, el plantejament de propostes per a un i altre mitjà així com per a ambdós de forma conjunta, explorant la possibilitat de la seva integració en un nou projecte comunicatiu públic d'àmbit supramunicipal basat en un model multimèdia.

[en] The present research aims to study Premià de Dalt and Premià de Mar local radio stations in Maresme, Catalonia. The study is divided into two parts: the first, an analysis of the situation in 2014 of both radio stations reviewing its evolution from the beginning of the economic crisis which is affecting all Europe. The second part it is a compendium of proposals for each media and for both together, exploring the possibility of their integration into a new public communication project based on a multimedia model overstepping the limits of a single municipality.
[ca] Resum (100 paraules) Estudi de la fotografia dins el projecte de l'Obra del Cançoner Popular de Catalunya. Un projecte iniciat el 1922 fins al 1936 que tenia com a principal objectiu recollir les cançons del repertori popular de Catalunya, però en què tal com era habitual en molts projectes científics de l'època noucentista, la fotografia va ser un element documental més que completava la recerca. Amb aquest treball, volem presentar l'abast i el volum fotogràfic que conté l'Obra del Cançoner, així com també difondre el valor documental que aporta la fotografia en aquest tipus de projectes comparant-lo amb altres projectes similars del primer terç del segle XX.

[en] Study of the photography within the project entitled "Work of the Popular Songbook in Catalonia". This project was undertaken from 1922 to 1936 and its principal objective was to compile the songs in Catalonia's popular repertoire but, as was common to many scientific projects in the Noucentist period, photography was another documentary element which completed the research. This study aims to present the scope and volume of the photography in the "Work of the Popular Songbook" and to highlight the documentary value that photography contributed to these types of projects, comparing it with others similar projects from the first third of the 20th century.
[ca] Segons el minimalisme polític, un debat és polític quan intenta respondre en últim terme la pregunta "què fem?". Aquesta posició filosòfica explica per què seria més fructífer considerar des d'una perspectiva política algunes qüestions relacionades amb les tecnologies de millora humana que tradicionalment s'han tractat com a problemes d'ètica aplicada. Però llavors sorgeix la pregunta sobre qui és el "nosaltres" que s'interroga, és a dir, quines comunitats són les que afronten els reptes polítics provocats per les tecnologies de millora humana. Defensem que la comunitat humana global s'enfronta a alguns d'aquests reptes, la qual cosa dona lloc a una perspectiva cosmopolita. Alguns autors han defensat anteriorment la necessitat d'una aproximació cosmopolita a assumptes com la pobresa o el canvi climàtic; no obstant això, en no haver-hi una diferenciació adequada entre ètica i política, tendeixen a advocar pel cosmopolitisme amb arguments morals. Defensem que les tecnologies de millora humana proporcionen bones raons en suport del cosmopolitisme, entès com una postura política. En suport d'aquesta tesi, examinem dos casos: el de les píndoles que ens permetrien menjar sense engreixar-nos i el de l'elecció entre diferents tècniques de millora cognitiva.

[en] According to political minimalism, a debate is considered political when it revolves around the question "What shall we do?" This account suggests that certain issues related to human enhancement technologies (HETs), which have traditionally been addressed in the realm of applied ethics, could be better approached from a political standpoint. However, this raises the question of who constitutes the "we" - the communities that face the political challenges posed by HETs. We argue that there is a global human community that directly faces at least some of these challenges, and this fact underscores the relevance of a cosmopolitan perspective. While some authors have already advocated for a cosmopolitan approach in addressing issues such as poverty or climate change, they often do so from a moral outlook, without adequately distinguishing between ethics and politics. In contrast, we assert that HETs present compelling arguments in favour of cosmopolitanism as a political stance. In support of this claim, we consider two cases: the pills that would allow people to eat at will without gaining weight, and the choice between different types of cognitive enhancers.
[ca] Monografia que reflecteix l'activitat de l'Asociación de Amigos de los Museos des dels seus inicis al 1933 fins el 1944, any de la seva publicació. Inclou informació sobre les juntes directives, socis, estatuts, així com la història de l'entitat, mencionant les exposicions que s'han realitzat, visites culturals, donacions, conferències organitzades, etc.

[en] Monograph reflecting the activity of the Association of Friends of Museums since its beginnings in 1933 until 1944, the year of its publication. It includes information on the boards, members, laws and history of the organization, mentioning exhibitions, cultural visits, donations, organized conferences, etc.
[ca] Poc sabíem del dibuixant anònim que ideà la sèrie de "caricatures" polítiques que convertiren El Sancho Gobernador en un dels periòdics més populars i controvertits del panorama editorial barceloní entre 1836 i 1837. Editat en el context de la Primera Guerra Carlina, sota la direcció de Pedro Martínez López i enmig de les disputes entre liberals moderats i progressistes, El Sancho Gobernador s'erigí com un dels principals periòdics, juntament amb el madrileny El Matamoscas, en promoure la sàtira gràfica a Espanya, si bé respectant l'anonimat dels artistes que la feren possible. En el cas d'El Sancho, Martínez López va gaudir de l'ajut econòmic i el talent artístic del pintor i dibuixant Antonio de Brugada i Vila. Les caricatures, bona part de les quals eren impreses a l'establiment litogràfic de Fernando Álvarez, s'inspiraren en els tòpics costumistes, les faules, els jocs, les fonts literàries, les sàtires de Goya, la commedia dell'arte, però, especialment, en el llenguatge humorístic de la premsa estrangera, com ara les sàtires que Daumier, Grandville, Gavarni, etc. dibuixaren per a La Caricature i Le Charivari, periòdics francesos dirigits per Charles Philipon i crítics amb el govern de Lluís Felip d'Orleans.

[en] Little is known about the artist who had anonymously devised a series of political cartoons that turned El Sancho Gobernador into one of the most popular and controversial newspapers on the Barcelona publishing scene between 1836 and 1837. Published in the context of the First Carlist War under the direction of Pedro Martínez López and amid disputes between liberals and moderate progressives, El Sancho Gobernador stands out, along with El Matamoscas of Madrid, as one of the leading newspapers to promote graphic satire in Spain, while respecting the anonymity of the artists who made it possible. In the case of El Sancho, Martínez López had the financial support and the artistic talent of the painter and illustrator Antonio de Brugada Vila. The cartoons, most of which were printed by the lithographic company of Fernando Álvarez, are inspired in local customs, fables, games, literary sources, the satires of Goya and the commedia dell'arte, but especially in the humorous language of the foreign media, such as the satires that Daumier, Grandville, Gavarni and others drew in the La Caricature and Le Charivari; French newspapers directed by Charles Philipon that were critical of the government of Louis Philippe d'Orléans.
[ca] En l'última dècada el tret que defineix més bé el mercat de treball del sud europeu és l'increment imparable de la taxa d'activitat femenina i el triomf dels valors que acompanyen la materialitat de la industrialització. Les dones han assumit que allò important és la seva participació en el procés de producció i que la seva contribució en les tasques reproductores és o inexistent o irrelevant per a la bona marxa de la societat.

[en] During the last decade, the recurring trait which best defines the labour market in Southern Europe has been the extraordinary growth of the rate of women's participation in this market and the triumph of values accompanying the materiality of industrialization. Women have assumed that what really matters is their contribution to the production process, and that their presence in reproductive activities is inexistent or irrelevant to social development.
[ca] Estudis epidemiològics i toxicològics han associat de manera consistent l'exposició a contaminants atmosfèrics amb diversos problemes de salut (cardiovasculars i respiratoris, per exemple). Per tal de determinar si la contaminació atmosfèrica, especialment l'emesa pel trànsit rodat, té algun efecte en el desenvolupament neuronal dels escolars, es va posar en marxa el projecte BREATHE, la primera fase del qual ha avaluat la qualitat de l'aire en aules i patis de 39 escoles de Barcelona i Sant Cugat del Vallès.

[en] Epidemiological and toxicological studies consistently have associated exposure to air pollutants with diverse negative health outcomes (related to cardiovascular, respiratory and other problems). To determine if air pollution (especially road traffic-related pollution) has any detrimental effect on the neurodevelopment of schoolchildren, the BREATHE project was born. In its first phase, air quality was assessed in classrooms and playgrounds of 39 schools in Barcelona and Sant Cugat del Vallès.